open-index/open-wikipedia-markdown huggingface dataset:
பாக்கார் பத்து

**பாக்கார் பத்து** (ஆங்கிலம்: *Bakar Batu*; மலாய்: *Kampung Bakar Batu, Tebrau*; சீனம்: 峇卡峇都; ஜாவி: باكار باتو) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு கிராமப் பகுதியாகும். 

இந்தப் பாக்கார் பத்து கிராமம், ஜொகூர் மாநிலத்தில் பழம்பெரும் வரலாற்றைக் கொண்டது. கம்போங் மலாயு மஜீடி (Kampung Melayu Majidee); தாமான் செந்தோசா; பெர்மாஸ் ஜெயா (Permas Jaya); ஆகிய புறநகர்க் குடியிருப்புப் பகுதிகளுக்கு இடையில் அமைந்து உள்ளது. 

## வரலாறு

பாக்கார் பத்து கிராமத்தில் முதலில் மலாய்க்காரர்களும் ஜாவானியர்களும் குடியேறினார்கள். 19 - 20-ஆம் நூற்றாண்டுகளில் அப்போதைய சுல்தான்  இப்ராகிம் (Sultan Ibrahim Sir Abu Bakar) அவர்களுக்குச் சொந்தமான ரப்பர் தோட்டங்களில் பணிபுரிந்தனர்.

மலாய்க்காரர்களும் ஜாவானியர்களும் ரப்பர் தோட்டங்களில் பல வருடங்கள் பணிபுரிந்தனர். அதன் பிறகு, புறநகர்ப் பகுதியில் அவர்கள் தங்குவதற்கு ஓர் இடத்தைக் கண்டுபிடித்தனர். அந்த இடம் அப்போது தெப்ராவ் பக்கார் பத்து என்று அழைக்கப்பட்டது. 1915-ஆம் ஆண்டில் குடியேறியவர்களுக்கு நில உரிமைச் சான்றிதழ்கள் வழங்கப்பட்டன.

அந்தப் பாக்கார் பத்து கிராமம், இப்போது பாசிர் பெலாங்கி, தாமான் இஸ்கந்தர், தாமான் செந்தோசா, பெர்மாஸ் ஜெயா போன்ற பல வீட்டு மனை குடியிருப்புகளால் சூழப்பட்டு உள்ளது. 

## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
லோகி (வரைகதை)

**லோகி** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, லாரி லிபர் மற்றும் ஜாக் கிர்பி ஆகியோரால், ஆகஸ்ட் 1949 இல் வெளியான வீனசு #6 என்ற கதையில் தோற்றுவிக்கப்பட்டது.

இது இதே பெயரில் உள்ள நார்சு தெய்வத்தை அடிப்படையாகக் கொண்டது. இவர் ஒடினின் வளர்ப்பு மகன், மீநாயகன் தோரின் வளர்ப்பு சகோதரன் மற்றும் அஸ்கார்டு நாட்டின் "குறும்பு கடவுள்" ஆவார். இவரின் கதாபாத்திரம் ஒரு சூப்பர்வில்லன் மற்றும் எதிர் கதாநாயகனாக சித்தரிக்கப்பட்டுள்ளது.

இந்த பாத்திரம் இயங்குபடம் செய்யப்பட்ட தொலைக்காட்சித் தொடர்கள், திரைப்படங்கள், நிகழ்பட ஆட்டம், ஆடை, பொம்மைகள் மற்றும் வர்த்தக அட்டைகள் உள்ளிட்ட தொடர்புடைய மார்வெல் பொருட்களில் தோன்றியுள்ளது. இவர் 2014 இல் "எல்லா நேரத்திலும் சிறந்த 100 வரைகதை புத்தக வில்லன்கள்" பட்டியலில் லோகி 4 வது இடத்தில தரவரிசைப்படுத்தப்பட்டார். இந்த கதாபாத்திரத்திற்கு உயிர் கொடுக்கும் விதமாக நடிகர் டாம் ஹிடில்ஸ்டன் என்பவர் மார்வெல் திரைப் பிரபஞ்சத் திரைப்படங்களான தோர் (2011), தி அவேஞ்சர்ஸ் (2012), தோர்: த டார்க் வேர்ல்டு (2013), தோர்: ரக்னராக் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களிலும், லோகி (2021) என்ற டிஸ்னி+ தொடரிலும் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.

## மேற்கோள்கள்

## வெளியிணைப்புகள்
* Loki

பகுப்பு:1962 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:வரைகலை கதாப்பாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:லாரி லிபர் உருவாக்கிய கதாபாத்திரங்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
கப்பி கோகன்

**கப்பி கோகன்** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, ராபர்ட் பெர்ன்ஸ்டைன் மற்றும் டான் ஹெக் ஆகியோரால், செப்டம்பர் 1963 இல் வெளியான டேல்ஸ் ஆப் சஸ்பென்ஸ் #45 என்ற கதையில் தோற்றுவிக்கப்பட்டது.

இவரின் பாத்திரம் வழக்கமாக அயன் மேன் / டோனி ஸ்டார்க் இடம்பெறும் கதைகளில் துணைக் கதாபாத்திரமாக சித்தரிக்கப்படுகிறார், அவருக்காக இவர் வாகன ஓட்டுநர், மெய்க்காப்பாளர் மற்றும் தனிப்பட்ட உதவியாளராக பணியாற்றுகிறார். இவர் தனது முதலாளியுடன் நெருங்கிய நண்பர்கரா இருக்கிறார். இவர் தனது முதலாளியுடன் நெருங்கிய நண்பர்கரா இருக்கிறார், மேலும் மார்வெல் திரைப் பிரபஞ்சத்  தின் மீநாயகனாக தனது அடையாளத்தைக் கண்டறிந்த முதல் நபர்களில் ஒருவர். அவர் டீன் அபோமினேஷனின் தந்தையும் ஆவார், பின்னர் பெப்பர் பாட்சை திருமணம் செய்துகொண்டார்.

இந்த கதாபாத்திரத்திற்கு உயிர் கொடுக்கும் விதமாக இயக்குநர் ஜான் பெவ்ரோ என்பவர் மார்வெல் திரைப் பிரபஞ்சத் திரைப்படங்களான அயன்-மேன் (2008), அயன் மேன் 2 (2010), அயன் மேன் 3 (2013), இசுபைடர்-மேன்: ஹோம்கம்மிங் (2017), அவெஞ்சர்ஸ்: எண்ட்கேம் (2019) மற்றும் இசுபைடர்-மேன்: பார் பிரம் ஹோம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.

## மேற்கோள்கள்

## வெளியிணைப்புகள்
* Happy Hogan

பகுப்பு:1963 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:வரைகலை கதாப்பாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பகுப்பு:டான் ஹெக் உருவாக்கிய கதாபாத்திரங்கள்
பகுப்பு:ஸ்டான் லீ உருவாக்கிய கதாபாத்திரங்கள்
ஆன்ட் மேன் (இசுகாட்காட் லாங்)

**ஆன்ட் மேன் (இசுகாட்காட் லாங்)** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம்  டேவிட் மிச்செலினி, பாப் லேடன் மற்றும் ஜான் பைர்ன் ஆகியோரால், மார்ச் 1979 இல் வெளியான அவென்ஜர்ஸ் #181 என்ற கதையில் தோற்றுவிக்கப்பட்டது. இது ஆன்ட் மேன் பெயரைப் பயன்படுத்திய இரண்டாவது மீநாயகன் பாத்திரம் ஆகும்.

இவரின் கதாபாத்திரம் சீர்திருத்த திருடன் மற்றும் மின்னணுவியல் நிபுணராக, அவென்ஜர்ஸ், பென்டாஸ்டிக் போர் மற்றும் கார்டியன்சு ஒப் த கலக்சி ஆகியவற்றில் உறுப்பினராக இருந்தார். பின்னர் 2015 இல் ஆன்ட் மேன் தொடரின் தலைப்புக் கதாபாத்திரமானார்.

இவர் இன்டர்நேஷனல் நிறுவனத்தால் பணியமர்த்தப்பட்ட ஒரு முன்னாள் குற்றவாளி மற்றும் இயந்திர நிபுணராவார், தனது மகள் கசாண்ட்ரா "காஸ்ஸி" லாங்கை இதய நோயிலிருந்து இருந்து காப்பாற்ற எறும்பு மனிதன் உடையை திருடிய பிறகு ஆன்ட் மேன் ஆனார். தனது குற்ற வாழ்க்கையிலிருந்து சீர்திருத்தப்பட்ட லாங் என்பவர் காங்க் பிம்மின் உதவியுடன் இரண்டாவது முழுநேர ஆன்ட் மேன் வாழ்க்கையை மேற்கொண்டார்.

இந்த கதாபாத்திரத்திற்கு உயிர் கொடுக்கும் விதமாக நடிகர் பால் ருத் என்பவர் மார்வெல் திரைப் பிரபஞ்சத் திரைப்படங்களான ஆன்ட்-மேன் (2015), கேப்டன் அமெரிக்கா: சிவில் வார் (2016), ஆன்ட்-மேன் மற்றும் தி வாஸ்ப் (2018), அவெஞ்சர்ஸ்: எண்ட்கேம் (2019) மற்றும் ஆன்ட்-மேன் அண்ட் த வாஸ்ப்: குவாண்டுமேனியா (2023) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.

## மேற்கோள்கள்

## வெளியிணைப்புகள்
* Ant-Man (Scott Lang) 
* Marvel Directory: Ant Man II

பகுப்பு:1979 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
நெபுலா (வரைகதை)

**நெபுலா** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும்.  இந்த கதாபாத்திரத்தை ரோஜர் ஸ்டெர்ன் மற்றும் ஜான் புஸ்செமா ஆகியோரால், ஜூலை 1985 இல் வெளியான அவென்ஜர்ஸ் #257 என்ற கதையில் தோற்றுவிக்கப்பட்டது. இவரின் பாத்திரம் முதலில் ஒரு சூப்பர்வில்லனாக சித்தரிக்கப்பட்டது, பின்னர் நல்லவராக கார்டியன்சு ஒப் த கலக்சியின் உறுப்பினராக சித்தரிக்கப்பட்டது.

நெபுலா என்ற கதாபாத்திரம் இயங்குபட தொலைக்காட்சி தொடர்கள் மற்றும் நிகழ்பட ஆட்டம் உட்பட பிற ஊடகங்களில் தோன்றியுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகை கரேன் கில்லன் என்பவர் மார்வெல் திரைப் பிரபஞ்சத் திரைப்படங்களான கார்டியன்ஸ் ஒப் த கலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.

## மேற்கோள்கள்

## வெளியிணைப்புகள்
* Nebula

பகுப்பு:1985 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:ஜான் புஸ்செமா உருவாக்கிய கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
பிளந்தோங்

**பிளந்தோங்** (ஆங்கிலம்: *Plentong*; மலாய்: *Plentong*; சீனம்: 避兰东; ஜாவி: ڤلينتوڠ) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு முக்கிம் ஆகும்.

பெர்மாஸ் ஜெயா, பாசீர் கூடாங் போன்ற நகர்ப்புற பகுதிகளைப் பிளந்தோங் முக்கிம் உள்ளடக்கியது. ஜொகூர் மாநிலத்தில் அதிக மக்கள்தொகை கொண்ட முக்கிம் நிலப் பகுதி. இந்த முக்கிம் 500,000-க்கும் மேற்பட்ட மக்கள் தொகையைக் கொண்டது. 

மலேசியாவில் அதிக மக்கள்தொகை கொண்ட நகர்ப்புறப் பகுதிகளில் ஒன்றாகவும் இந்தப் பிளந்தோங் முக்கிம் கருதப் படுகிறது.

## வரலாறு
முதன்முதலில் 1859-ஆம் ஆண்டில், தேய் சூ காங் (Tey Chu Kang) என்று அழைக்கப்படும் சீன மக்களின் குடியேற்றமாகத் தொடங்கியது. பின்னர் புதிய சீனக் கிராமமாக மாற்றம் கண்டது. 

1949-ஆம் ஆண்டு மலாயாவில் அவசரக்கால நிலைமை. அப்போது ​​கம்போங் பாரு பான் பூ; கம்போங் லஞ்சூ; லாடாங் சான்; ஆகிய இடங்களில் இருந்த மக்கள் வெளியேற்றப் பட்டார்கள். 

தற்போது கம்போங் பாரு என்று அழைக்கப்படும் இடத்தில் அந்தப் பழைய குடியேற்றம் உருவாக்கப்பட்டது. அந்த இடம்தான் பிளந்தோங். இப்போது ஜொகூர் மாநிலத்திலேயே மிகவும் பரபரப்பான நகர்ப் பகுதியாக விளங்குகிறது.

## புவியியல்

தொடக்கக்கால வடிகால் அமைப்பின் காரணமாகப் பிளந்தோங் குடியிருப்புப் பகுதிகளில் அடிக்கடி மோசமான வெள்ள நிலைமை. பெர்மாஸ் ஜெயா மற்றும் உலு திராம் ஆகியவற்றில் இருந்து பாயும் தண்ணீரின் சந்திப்பு இடமாக பிளந்தோங் ஆறு உள்ளது. அதனால் அடிக்கடி திடீர் வெள்ளங்கள் ஏற்படுகின்றன.

அந்த வகையில் பிளந்தோங் ஆற்றின் நீரோட்டத்தைச் சீராக்கும் வகையில் பிளந்தோங் பாலத்தை மீண்டும் கட்டுவதற்கு அரசாங்கம் முயற்சி செய்தது. 2013-ஆம் ஆண்டில், 57.7 மில்லியன் ரிங்கிட் செலவில் வெள்ளத் தணிப்புத் திட்டம் மேற்கொள்ளப்பட்டது.

## மேற்கோள்கள்

பகுப்பு:மலேசிய நகரங்கள்‎
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்‎
இலங்கை பச்சை புறா

**இலங்கை பச்சைப் புறா** (*Sri Lanka green pigeon*) அல்லது சிலோன் பச்சைப் புறா *(தெரெரான் பம்பாதோரா)* என்பது *தெரெரான்* பேரினப் புறா ஆகும். இலங்கையில் சிங்கள மொழியில் இந்தப் புறாவும் பிற பச்சைப் புறாக்களும் ***படா கோயா*** என்று அழைக்கப்படுகின்றன. இது இலங்கையின் காடுகளில் காணப்படுகிறது. பல வகைப்பாட்டியலாளர் இதனைச் சாம்பல் நெற்றி புறா குழுவிலிருந்து தனி சிற்றினமாகப் பிரித்தது வைத்துள்ளனர்.

## நடத்தை
இலங்கை பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும், நேராகவும் பறக்கும். வழக்கமான இறக்கை அசைவுகளுடன் அவ்வப்போது விரைவாக அசைத்துப் பரக்கின்றது. இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளை நிற முட்டைகளை இடுகிறது .

## மேற்கோள்கள்

*Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.
*Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

பகுப்பு:பச்சைப் புறாக்கள்
பகுப்பு:இலங்கைப் பறவைகள்
சாம்பல் நெற்றி பச்சைப் புறா

**சாம்பல் நெற்றி  பச்சைப் புறா** (*தெரெரான் அபினிசு*) என்பது *தெரெரான்* பேரினத்தைச் சேர்ந்த ஒரு புறா ஆகும். இது இந்தியாவில் மேற்குத் தொடர்ச்சி மலையின் காடுகளில் காணப்படுகிறது. பல வகைப்பாட்டியலாளர்கள் சாம்பல் நெற்றிப் புறா குழுவிலிருந்து இதனைத் தனி சிற்றினமாகப் பிரித்துள்ளனர்.

## விளக்கம்
ஆண் புறாவின் மேற்புறம் சிவப்பாகவும், பெண் புறாவில் இது பச்சை நிறமாக உள்ளது.

## நடத்தை
சாம்பல்-முன் நெற்றி பச்சைப் புறா பொதுவாக தனித்தனியாக அல்லது சிறிய குழுக்களாக வாழ்கின்றது. இது வேகமாகவும் நேராகவும் பறக்கின்றது. வழக்கமான இறக்கை அசைவுகளுடன் பொதுவாகப் புறாக்களின் சிறப்பியல்புகளைக் கொண்டுள்ளது. அவ்வப்போது வேகமாக இறக்கைகளை அசைக்கின்றது. இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளை முட்டைகளை இடுகிறது.

## படங்கள்

படிமம்:Grey-fronted Green Pigeon (Treron affinis).jpg|பெண்
படிமம்:GFGPigeon DSC9657.jpg|ஆண்


## மேற்கோள்கள்

## வெளி இணைப்புகள்
*Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.
*Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

பகுப்பு:தென்னிந்தியப் பறவைகள்
பகுப்பு:பச்சைப் புறாக்கள்
சின்ன பச்சைப் புறா

**சின்ன பச்சைப் புறா** (*Little green pigeon*)(*தெரெரான் ஓலாக்சு*) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது . இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். *இது தெரெரான்* பேரினத்தில் உள்ள மற்ற சிற்றினங்களை விடச் சிறியது.

இந்த புறா 21 முதல் 22 செ. மீ. நீளமுடையது. ஆண் பெண் பாலின வேறுபாடுடையது. ஆண்களின் கழுத்தின் அடிப்பகுதியில் ஆரஞ்சு நிறப் திட்டுகளும் மஞ்சள் வண்ணத்தின் மீது காணப்படும். இது பெண் புறாவில் இல்லை. பெண் புறாவில் மஞ்சள் நிற அடிப்பகுதியில் ஆலிவ் பச்சை நிறத்தில் பெரிய திட்டுக்கள் காணப்படும். பிற பச்சைப் புறாக்களைப் போலவே இவையும் வித்துக்களையும் பழங்களையும் உண்ணக்கூடியவை. இவை காடுகளில் காணப்படுகின்றன.

## மேற்கோள்கள்

பகுப்பு:பச்சைப் புறாக்கள்
பகுப்பு:மலேசியப் பறவைகள்
ஜரிமாங்குறிச்சி

**ஜரிமாங்குறிச்சி** (*Jarimankurichy*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643660. இது மஞ்சாரஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 64 கிலோமீட்டர் தொலைவிலும், பென்னாகரத்தில் இருந்து 38 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 57, மொத்த மக்கள் தொகை 221 ஆகும். இதில் 122 ஆண்களும், 99 பெண்களும் அடங்குவர்.

## மேற்கோள்கள்


பகுப்பு:தர்மபுரி மாவட்டத்திலுள்ள கிராமங்கள்
சாம்பல்-தலை பச்சைப் புறா

**சாம்பல்-தலை பச்சைப் புறா** (*Ashy-headed green pigeon*)(*தெரெரான் பாயெரெ*) என்பது *தெரெரான்* பேரினத்தைச் சேர்ந்த புறா சிற்றினம் ஆகும். இது நேபாளம், வடகிழக்கு இந்தியா மற்றும் வங்காளதேசம் தென்மேற்கு சீனா, மியான்மர், தாய்லாந்து, லாவோஸ் மற்றும் வியட்நாம் பகுதிகளில் காணப்படுகிறது . பல வகைப்பாட்டியலாளர் சாம்பல் நெற்றிப் புறா தொகுதியிலிருந்து இந்தப் புறாவினை தனிச் சிற்றினமாகப் பிரித்தனர். இது 2014-ல் பன்னாட்டு இயற்கை பாதுகாப்புச் சங்கத்தின் செம்பட்டியலில் சேர்க்கப்பட்டது.

## நடத்தை
இடது|thumb
சாம்பல்-தலை பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது பிற புறாக்களைப் போன்று வேகமாகவும் நேராகவும் வழக்கமான இறக்கை அசைவுகளுடன் பறக்கும். இது பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளால் கூடு கட்டி வெள்ளை நிற முட்டைகள் இரண்டு இடுகிறது .

## மேற்கோள்கள்

*Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.
*Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

பகுப்பு:வடகிழக்கு இந்தியப் பறவைகள்
பகுப்பு:தென்கிழக்காசியப் பறவைகள்
பகுப்பு:இமயமலைப் பறவைகள்
பகுப்பு:பச்சைப் புறாக்கள்
பிலிப்பீன்சு பச்சைப் புறா

**பிலிப்பீன்சு பச்சைப் புறா** (*Philippine green pigeon*)(*தெரெரான் ஆக்சிலாரிசு*) என்பது *தெரெரான்* பேரினத்தைச் சேர்ந்த ஒரு புறா சிற்றினம் ஆகும். இது பிலிப்பீன்சு காடுகளில் காணப்படுகிறது. சாம்பல் நெற்றிப் புறா குழுவில் இது தனிச் சிற்றினமாகப் பிரிக்கப்பட்டுள்ளது.

## நடத்தை
பிலிப்பீன்சு பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும் நேராகவும் வழக்கமான இறக்கை அசைவுகளுடன் பொதுவாகப் புறாக்கள் பறப்பது போன்று பறக்கும். பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி இரண்டு வெள்ளைநிற முட்டைகள் வரை இடுகிறது .

## மேற்கோள்கள்

## மேற்கோள் நூல்கள்
*Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29–38.
*Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

பகுப்பு:பச்சைப் புறாக்கள்
குக்குலசு

***குக்குலசு (Cuculus)*** என்பது குயில் குடும்பப் பேரினமாகும். இதில் பெரும்பாலானவை பழைய உலகைச் சார்ந்தவை. பலதரப்பட்ட வெப்பமண்டல வகைகள் தெற்கு மற்றும் தென்கிழக்கு ஆசியா பகுதிகளில் காணப்படுகின்றன.

## வகைபாட்டியல்
பேரினம் *குக்குலசு* சுவீடன் நாட்டு இயற்கையாளர் கரோலஸ் லின்னேயசால் 1758-ல் அறிமுகப்படுத்தப்பட்டது. இது இவரின் சிசுடமா நேச்சரேவின் 10வது பதிப்பில் குறிப்பிடப்பட்டுள்ளது. இந்தப் பேரினப் பெயர் "குக்கூ" என்பதது இலத்தீன் வார்த்தையாகும். இந்தப் பேரினத்தின் மாதிரிச் சிற்றினம் பொதுவான குயில் *குக்குலசு கேனரசு* ஆகும்.

### சிற்றினங்கள்
இந்தப் பேரினத்தில் 11 சிற்றினங்கள் உள்ளன:

* கருங்குயில், *குக்குலசு கிளமோசசு*
* செம்மார்பு குயில், *குக்குலசு சொலிடேரியசு*
* சிறுகுயில், *குக்குலசு போலியோசெபாலசு*
* சுலவேசி குயில் அல்லது சுலவேசி பருந்து-குயில், *குக்குலசு கிராசிரோசுட்ரிசு*
* இந்தியக் குயில், *குக்குலசு மைக்ரோப்டெரசு*
* மடகாசுகர் குயில், *குக்குலசு ரோச்சி*
* ஆப்பிரிக்கக் குயில், *குக்குலசு குலாரிசு*
* இமயமலைக் குயில், *குக்குலசு சாச்சுரேடசு*
* ஓரியண்டல் குயில், *குக்குலசு ஆப்டேடசு* (முன்னர் *ஹார்சுபீல்டி*) (*கு. சாட்ரடசிலிருந்து* பிரிந்தது)
* சுண்டா குயில், *குக்குலசு லெபிடசு* *(கு சத்துராசு*விலிருந்து பிரிந்தது)
* பொதுவான குயில், *குக்குலசு கானரசு*

பொருத்தமான வகைப்பாடு குறித்து கருத்து வேறுபாடுகள் இருந்தாலும், சில ஆதாரங்களில் இந்த பேரினத்தில் பாலிட் குயிலும் அடங்கும்.

பருந்து-குயில் இப்போது *கைரோகோசிக்சு* என்ற தனி பேரினத்தில் வைக்கப்படுகின்றது. அதே சமயம் பாலிட் குயில் *காகோமாண்டிசி*ல் உள்ளது .

இந்த பறவைகள் மெலிந்த உடல்கள், நீண்ட வால்கள் மற்றும் வலுவான கால்கள் கொண்டவை. மாறுபட்ட உருவ அளவு உடையன. திறந்தவெளி காடுகளில் வாழ்கின்றன. பல சிற்றினங்கள் இடம்பெயர்கின்றன.

இவை ஒலி எழுப்பும் சிற்றினங்கள். இவற்றின் அழைப்புகள் உரத்தவையாக இருக்கும். இவை பெரிய பூச்சிகளை உண்கின்றன. பல பறவைகள் உண்ணாத கம்பளிப்பூச்சிகளை இவை உண்ணுகின்றன. ஓரிரு சிற்றினங்கள் பழங்களை உண்ணுகின்றன.

*இவை கூடுகட்டாததால் பல்வேறு* குருவிகளின் கூடுகளில் ஒரு முட்டையை இடுகின்றன. உதாரணம் ஐரோப்பிய பொதுவான குயில் ஆகும் . ஒவ்வொரு சந்தர்ப்பத்திலும் பெண் குயில் கூட்டில் உள்ள முட்டையினை தனது அலகால் நீக்கி முட்டையிடும். குயிலின் முட்டை காக்கா முட்டையை விட முன்னதாகவே குஞ்சு பொரிக்கிறது, மேலும் குஞ்சு வேகமாக வளரும்; பெரும்பாலான சமயங்களில் குயிலின் குஞ்சு காக்கா முட்டை அல்லது காக்கா குஞ்சுகளை வெளியேற்றுகிறது.

*குக்குலசு* சிற்றினங்கள் இவற்றின் பாசரைன் குருவிகளுடன் பொருந்திய வண்ண முட்டைகளை இடுகின்றன. பெண் குயில்கள் இதில் நிபுணத்துவம் பெற்றவை எனவே இவற்றின் முட்டைகளை ஒத்திருக்கும் பறவைகளின் கூடுகளில் முட்டைகளை இடுகின்றன.

## மேற்கோள்கள்

## மேலும் படிக்க
* 

பகுப்பு:பறவைப் பேரினங்கள்
நாட்டுக்கோட்டை செட்டியார் ஆலயம், பினாங்கு

வலது|thumb| வரைபடம் பினாங்கு நாட்டுக்கோட்டை செட்டியார் கோவில் இருப்பிடம்
**நாட்டுக்கோட்டை செட்டியார் ஆலயம்** என்பது மலேசியாவின் பினாங்கில் உள்ள செட்டியார் சமூகத்தின் கோவிலாகும். இதன் முழுப் பெயர் நாட்டுக்கோட்டை செட்டியார் தெண்டாயுதபாணி கோயில், அருள்மிகு தண்டாயுதபாணி கோயில் என்றும் அழைக்கப்படுகிறது. தைப்பூசத்தை முன்னிட்டு வெள்ளித் தேர் ஊர்வலம் இங்கு நிறைவடைகிறது.

## குறிப்புகள்

பகுப்பு:Coordinates on Wikidata
பகுப்பு:பினாங்கு
பகுப்பு:மலேசியாவிலுள்ள முருகன் கோயில்கள்
பினாங்கு அகோர வீரபத்திர கோவில்

**ஸ்ரீ அகோர வீரபத்திர கோவில்** இந்துக் கடவுளான வீரபத்ரருக்கு அர்ப்பணிக்கப்பட்ட கோயில். இது மலேசியாவின் பினாங்கில் உள்ள ஜாலான் பத்து கந்துங்கில் அமைந்துள்ளது.

## கோவில் தலம்
முதலில் இந்த கோயில் பட்டு கந்துங்கில் அருகிலுள்ள பகுதியில் வசிக்கும் இந்தியர்களுக்காக ஒரு சிறிய கோவிலாக கட்டப்பட்டது. 2005 ஆம் ஆண்டில், அருகிலுள்ள பகுதி குடியிருப்புப் பகுதியாக மேம்படுத்தப்பட்டதால், கோயில் பெரிய அளவில் மறுசீரமைப்புகள் மற்றும் புதுப்பிக்கப்பட்டது. இருப்பினும், மலேசிய அரசாங்கம் புதிய கோவிலைக் கட்டுவதற்கு ஒரு நிலத்தை நன்கொடையாக வழங்க போதுமான அளவு கருணை காட்டினார்கள். தினமும் மாலை 6 மணி முதல் இரவு 9 மணி வரை கோயில் பொதுமக்களுக்கு திறந்திருக்கும். பொதுவாக இந்த காலக்கட்டத்தில் கோவில் பூசாரியால் பிரார்த்தனைகள் நடத்தப்படுகின்றன, அந்த நேரத்தில் பக்தர்கள் பிரார்த்தனையை கடைபிடித்து ஆசீர்வாதங்களைப் பெறலாம்.

## தெய்வம்
வீரபத்திரர் பொதுவாக தென் இந்தியர்கள் மற்றும் சைவர்கள் வழிபட்டதாகவும் உள்ளது. தக்ஷனை அழிக்க சிவனின் கோபத்தால் படைக்கப்பட்டவன் வீரபத்திரன் .

## வெளி இணைப்புகள்

* Facebook இல் ஸ்ரீ அகோர வீரபத்ர ஆலயம்

பகுப்பு:Coordinates on Wikidata
பகுப்பு:பினாங்கு
பகுப்பு:மலேசிய இந்துக் கோயில்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஸ்ரீ மகா மாரியம்மன் தேவஸ்தான ஆலயம், பட்டர்வொர்த்

**ஸ்ரீ மஹா மாரியம்மன் தேவஸ்தான ஆலயம்** என்பது மலேசியாவின் பினாங்கில் உள்ள பட்டர்வொர்த், பாகன் லுவாரில் உள்ள ஒரு இந்துக் கோயிலாகும். இது பட்டர்வொர்த்தில் உள்ள மிகப் பெரிய மற்றும் மிகப் பழமையான இந்துக் கோயிலாகும். மஹா மாரியம்மன் கோயில், அம்பாள் தெய்வமான அம்மனுக்கு அர்ப்பணிக்கப்பட்ட கோயில், ஜாலான் ஜெட்டி லாமாவுடன் வசிக்கும் இந்து சமூகத்திற்கான கோயிலாகும். அருகில் உள்ள பகுதி கம்போங் பெங்காலி என்று அழைக்கப்படும் ஒரு இந்து குடியேற்றமாகும். இன்றும், இப்பகுதியில் கணிசமான இந்து மக்கள் வாழ்கின்றனர், மேலும் ஸ்ரீ ஆனந்த பர்வன் வாழை இலை உணவகம் போன்ற வணிகங்கள் இந்துக்களின் இருப்பின் பிரதிபலிப்பாகும். இந்துக்கள் பெரும்பாலும் பட்டர்வொர்த் துறைமுகத்துடன் தொடர்புடையவர்கள். அவர்கள் அங்கு நேரடியாக வேலை செய்தார்கள், அல்லது பலதரப்பட்ட கடை மற்றும் உணவு விற்பனை நிலையங்களைத் திறப்பது போன்ற ஆதரவு வர்த்தகங்களை வழங்கினர்.

மஹா மாரியம்மன் தேவஸ்தானம் கோயில் அதன் அருகாமையில் உள்ள கட்டிடங்களுக்கு மேல் கோபுரமாக உள்ளது.

## வரலாறு
பட்டர்வொர்த் ஸ்ரீ மகா மாரியம்மன் கோவில் 1853 ஆம் ஆண்டு மீண்டும் நிறுவப்பட்டது. அம்பாளின் சிலை 1853 இல் கடலோரத்தில் கண்டுபிடிக்கப்பட்டது, மேலும் அம்பாளின் சிலையை வழிபாட்டிற்காக வைக்க ஒரு சிறிய குடிசை தொடர்ந்து கட்டப்பட்டது. 1903 ஆம் ஆண்டில், பொன்னுசாமி பிள்ளை அதே இடத்தில் ஒரு கோயிலைக் கட்டினார் மற்றும் 1 வது கும்பாபிஷேகம் ( கும்பாபிஷேகம் ) நடந்தது. தற்போதைய கோயில் அமைப்பு 1980 களில் கட்டப்பட்ட கும்பாபிஷேக விழா 1988 இல் நடைபெற்றது. 2002ல், சில சிறிய சீரமைப்புப் பணிகளுக்குப் பிறகு, மற்றொரு கும்பாபிஷேகம் நடந்தது.

## அங்கு செல்வது
மஹா மாரியம்மன் தேவஸ்தானம் கோயில் ஜாலான் பகான் லுவாரின் பழைய சாலையான ஜலான் ஜெட்டி லாமாவில் அமைந்துள்ளது. அதன் பின்னால் பட்டர்வொர்த் வெளிவட்டச் சாலையைக் காணலாம். ஜலான் டோகாங் லாமா என்ற சிறிய சாலையில் இந்த கோவில் அமைந்துள்ளது.

## மேலும் பார்க்கவும்

* மலேசியாவில் உள்ள இந்துக் கோயில்கள்

## குறிப்புகள்


பகுப்பு:Coordinates on Wikidata
பகுப்பு:பினாங்கு
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:மலேசியாவிலுள்ள அம்மன் கோயில்கள்
பினாங்கு கருமாரியம்மன் கோயில்

செபராங் ஜெயாவின் **அருள்மிகு கருமாரியம்மன் கோயில்**, மலேசியாவில் உள்ள மிகப்பெரிய ராஜகோபுரம் அல்லது முக்கிய சிற்பக் கோபுரத்தைக் கொண்ட ஒரு தென்னிந்திய இந்துக் கோயிலாகும் .  உயரத்தில் உள்ளது . ராஜகோபுரத்தின் நுழைவாயில்,  உயரம் மற்றும்  அகலம், மலேசியாவில் மிகப்பெரியது.

அருள்மிகு கருமாரியம்மன் கோயில், மலேசியாவில் உள்ள பல இந்துக் கோயில்களைப் போலவே, நூறு ஆண்டுகளுக்கு முன்பு பேராய் பதுமா தோட்டத்தில் வசிக்கும் தோட்டத் தொழிலாளர்களின் தேவைகளைப் பூர்த்தி செய்யும் தோட்டக் கோயிலாக அதன் தாழ்மையான தோற்றம் கொண்டது. எஸ்டேட் அமைந்துள்ள பகுதி 1970 களில் செபராங் ஜெயாவின் புதிய நகரமாக மாற்றப்பட்டது, இதன் விளைவாக அப்பகுதியில் இருந்த இரண்டு கோயில்கள் அகற்றப்பட்டன. ஆயினும்கூட, குடியிருப்பாளர்களின் வற்புறுத்தலுக்கு இணங்க, பினாங்கு மாநில அரசாங்கம் ஒரு புதிய இந்து கோவில் கட்டுவதற்கு ஒரு நிலத்தை வழங்கியது.

புதிய கோவிலின் பணி 1996ல் துவங்கியது. பணித்துறை அமைச்சர், டத்தோ ஸ்ரீ எஸ்.சாமி வேலு 16 பிப்ரவரி 1997 அன்று கோவிலுக்கு அடிக்கல் நாட்டினார். இந்த கோவில் RM2.3 மில்லியன் செலவில் கட்டி முடிக்கப்பட்டு, கிராமப்புற தென்னிந்தியர்களின் தாய் தெய்வமான அருள்மிகு கருமாரியம்மனுக்கு அர்ப்பணிக்கப்பட்டது.
## மேலும் பார்க்கவும்

* மலேசியாவில் உள்ள இந்துக் கோயில்கள்

## குறிப்புகள்

பகுப்பு:Coordinates on Wikidata
பகுப்பு:பினாங்கு
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:மலேசியாவிலுள்ள அம்மன் கோயில்கள்
குஞ்சு பிகாரி கோவில்

**சிறீ குஞ்சு பிகாரி கோவில்** (*Shree Kunj Bihari Temple*) அல்லது **சிறீ கிருஷ்ணா கோவில்** (*Shree Krishna Temple*) என்பது மலேசியா, பினாங்கு, ஜார்ஜ் டவுனில் உள்ள ஒரு இந்து வழிபாட்டுத் தலம் ஆகும். கிருஷ்ணருக்கு அர்ப்பணிக்கப்பட்ட பினாங்கில் உள்ள மிகப் பழமையான வட இந்தியக் கோயில் இது, *குஞ்சு பிகாரி* என்பது கிருட்டினரின் பல பெயர்களில் ஒன்றாகும்.

## வரலாறு
பினாங்கில் வசிப்பவர்களிடையே, இந்த கோயில் *கிருஷ்ண மந்திர்* அல்லது *தாகோர்வாடி* என்றும் அழைக்கப்படுகிறது. இக்கோவில் 1830களில் இந்த இடத்தில் கட்டப்பட்டதாகக் கருதப்படுகிறது. இது வட இந்தியாவில் பீகாரில் உள்ள இந்துக்களின் நன்கொடையுடன் கட்டப்பட்டது.

ஜார்ஜ் டவுனின் நகர்ப்புற வளர்ச்சியின் அடித்தள ஆண்டுகளில், வட இந்திய வணிகர்களால் விரும்பப்பட்ட பகுதி கடற்கரை, பிஷப், பினாங்கு மற்றும் சூலியா தெருக்களை சுற்றி இருந்தது. இருப்பினும், இந்த கோயில் மேலும் மேற்கே, பினாங்கு சாலையில், தெற்கிலிருந்து வந்த மலர்ப்ரி இந்தியர்களுடன் மிகவும் தொடர்புடைய ஒரு பகுதியில் உள்ளது.

## வட இந்திய இந்துக் கோவில்
ஸ்ரீ குஞ்சு பிஹாரி கோயில் பினாங்கில் உள்ள வங்காளிகள், குசராத்தி, பஞ்சாபி மற்றும் சிந்தி மக்களுக்கு இந்து மத மையமாக செயல்படுகிறது. இந்தக் கோவில் பினாங்கு இந்து அறநிலைய வாரியத்தால் நிர்வகிக்கப்படுகிறது. கோவிலின் தற்போதைய கமிஷனர் மார்க்கெண்ட் டி ஜோஷி. எழுத்துப்பிழை சற்று வித்தியாசமாக இருந்தாலும், அருகிலுள்ள ஸ்ரீ பஹாரி சாலை இந்த கோயிலின் பெயரைப் பெற்றது.

## மேற்கோள்கள்

## வெளி இணைப்புகள்
* இந்து அறநிலைய வாரியத்தின் இணையதளத்தில் ஸ்ரீ குஞ்ச் பிஹாரி கோயில்

பகுப்பு:பினாங்கு
பகுப்பு:மலேசிய இந்துக் கோயில்கள்
குவாக்காடா கடற்கரை

**குவாக்காடா கடற்கரை** (*Kuakata Beach*) என்பது வங்காளதேசத்தின் பதுவாகாளி மாவட்டத்தில் உள்ள குவாக்காடா நகரத்தில் அமைந்துள்ள ஒரு கடற்கரையாகும். 

குவாக்காடா கடற்கரை வங்கதேசத்தின் இரண்டாவது பெரிய கடற்கரையாகும். முதலாவது பெரிய கடற்கரை காக்சு பசார் கடற்கரையாகும்.   குவாக்காடா கடற்கரை சிறந்த சுற்றுலாத்தலங்களில் ஒன்றாகும். ஆனால் மாசுபாடு, கட்டுப்பாடற்ற சுற்றுலா மற்றும் பிற பிரச்சனைகள் காரணமாக குவாக்காடா கடற்கரை அதன் அழகை இழந்து வருகிறது. 
## காட்சியகம்

File:Cyclone signal 7 Kuakata Sea Beach Patuakhali Bangladesh (2).JPG|கடற்கரை பகுதி
File:Kuakata sea beach(east side).jpeg|காலை நேர குவாகாடா கடற்கரை
File:Kuakata a panoramic sea beach.jpg|கடற்கரை பகுதி
File:The Beauty of Kuakata Sea Beach.jpg|குவாகாடா கடற்கரை வானம்
File:Beautiful Kuakata Beach.jpg|குவாகாடா கடற்கரை பறவைகள்
File:Sea-Beach Kuakata Bangladesh 11.jpg|குவாகாடா கடற்கரை
File:Kuakata sea-beach.jpg|குவாகாடா கடற்கரையில் சூரியன் மறைவு 
File:Kuakata Sea Beach Patuakhali Bangladesh (4).JPG|கடற்கரை பகுதி
File:Sunset at Kuakata Sea Beach.jpg|கடற்கரை பகுதியில் சூரிய உதயம்

## மேற்கோள்கள்

பகுப்பு:வங்காளதேசம்
முகம்மது சுல்தான் மிர்சா

**முகம்மது சுல்தான் மிர்சா** என்பவர் தைமூரின் விருப்பத்திற்குரிய பேரன் ஆவார். தைமூரின் முதன்மை இராணுவ தளபதிகளில் ஒருவரான இவர் தங்க நாடோடிக் கூட்டம், பாரசீக ராச்சியங்கள் மற்றும் உதுமானிய பேரரசு ஆகியவற்றுக்கு எதிரான படையெடுப்புகளில் பங்கெடுத்துள்ளார். பேரரசின் வாரிசாக நியமிக்கப்பட்டார். எனினும் 1403ஆம் ஆண்டு ஏற்பட்ட இவரது இறப்பு தைமூரை மிகவும் பாதித்தது.

## உசாத்துணை

பகுப்பு:தைமூரிய அரசமரபு
டெக்னாஃப் கடற்கரை

**டெக்னாஃப் கடற்கரை** (*Teknaf Beach*) வங்காளதேச நாட்டிலுள்ள காக்சு பசார் கடற்கரையின் ஒரு பகுதியாகும்.  இது காக்சு பசார் மாவட்டத்தின் டெக்னாஃப் நிர்வாக மண்டலத்தில் டெக்னாஃப் தீபகற்ப சதுப்புநிலப் பகுதியால் சூழப்பட்டு அமைந்துள்ளது. சாம்லாபூர் கடற்கரை, சிலாகாலி கடற்கரை மற்றும் அச்யம்பாரா கடற்கரை என இந்த கடற்கரை பகுதிகளாக பிரிக்கப்பட்டுள்ளது.  

2020 ஆம் ஆண்டில், மியான்மரை விட்டு வெளியேறி படகில் வந்த 24 பேருக்கும் மேற்பட்ட அகதிகள் உயிரிழந்தனர்.
## காட்சியகம்

File:Teknaf beach.jpg|டெக்னாஃப் கடற்கரையில் படகுகள்
File:Teknaf sea beach.jpg|டெக்னாஃப் கடற்கரையில் சூரியன் மறைவு
File:Moon boat at Teknaf sea beach 09.jpg|டெக்னாஃப் கடற்கரையில் படகு
File:Evening at Teknaf beach 12.jpg|டெக்னாஃப் கடற்கரையின் மாலை


## மேற்கோள்கள்

பகுப்பு:வங்காளதேசம்
அமெரிக்காவில் இந்து சமயம்

**[[இந்து சமயம்|இந்து மதம்]]** அமெரிக்காவில் ஒரு சிறுபான்மை மதமாகும், பிறகு இது கிறித்துவம், யூதம், மற்றும் இஸ்லாமியம், ஆகியவற்றிற்குப் பிறகு நான்காவது பெரிய மதம் மற்றும் மக்கள் தொகையில் 1% ஆகும். பெரும்பான்மையான **அமெரிக்க இந்துக்கள்** தெற்காசியாவிலிருந்து (முக்கியமாக இந்தியா, சிலர் நேபாளம், இலங்கை மற்றும் வங்காளதேசம் மற்றும் சிறுபான்மையினர் பூட்டான், மாலத்தீவுகள், ஆப்கானிஸ்தான் மற்றும் பாகிஸ்தானிலிருந்து) குடியேறியவர்கள். தென்கிழக்கு ஆசியாவிலிருந்து (முக்கியமாக சிங்கப்பூர், மலேசியா, மியான்மர், இந்தோனேசியா (குறிப்பாக பாலி மற்றும் ஜாவா), கனடா, கரீபியன் (முக்கியமாக டிரினிடாட் மற்றும் டொபாகோ, கயானா, சுரினாம் மற்றும் ஜமேக்கா), ஓசியானியா (முக்கியமாக பிஜி, ஆஸ்திரேலியா மற்றும் நியூசிலாந்து), ஆப்பிரிக்கா (முக்கியமாக மொரிஷியஸ், தென்னாப்பிரிக்கா, கென்யா, தான்சானியா, உகாண்டா, நைஜீரியா, ரீயூனியன் மற்றும் சீஷெல்ஸ்), ஐரோப்பா (முக்கியமாக ஐக்கிய இராச்சியம், நெதர்லாந்து, ஜெர்மனி, இத்தாலி, சுவிட்சர்லாந்து மற்றும் பிரான்ஸ்), மற்றும் மத்திய கிழக்கு வளைகுடா நாடுகள்), மற்றும் பிற நாடுகள் மற்றும் அவர்களின் சந்ததியினர்) இந்துக்களும் உள்ளனர். கூடுதலாக, அமெரிக்காவில்இந்து மதத்திற்கு மாறியவர்கள் எண்ணிக்கை அதிகம். வியட்நாமில் இருந்து சுமார் 900 சாம் இன மக்கள் உள்ளனர், உலகில் எஞ்சியிருக்கும் சில இந்தியர் அல்லாத இந்துக்களில் ஒருவர், அமெரிக்காவில் வாழ்கிறார்கள், அவர்களில் 55% இந்துக்கள்.

19 ஆம் நூற்றாண்டில் அமெரிக்காவில் இந்துக்களால் தனிமைப்படுத்தப்பட்ட குடியேற்றங்கள் இருந்தபோதிலும், 1965 ஆம் ஆண்டின் குடிவரவு மற்றும் குடியுரிமைச் சட்டம்இயற்றப்படும் வரை அமெரிக்காவில் இந்துக்களின் இருப்பு மிகவும் குறைவாகவே இருந்தது.

ஹிந்து-அமெரிக்கர்கள் அமெரிக்காவில் உள்ள அனைத்து மத சமூகங்களுக்கிடையில் கல்வி அடைவதில் உயர்ந்த நிலைகளைக் கொண்டுள்ளனர். இது பெரும்பாலும் படித்த மற்றும் மிகவும் திறமையான புலம்பெயர்ந்தோருக்கு ஆதரவான வலுவான அமெரிக்க குடியேற்றக் கொள்கைகள் காரணமாகும். தியானம், கர்மா, ஆயுர்வேதம், மறுபிறப்பு மற்றும் யோகா போன்ற இந்து மதத்தின் பல கருத்துக்கள் பிரதான அமெரிக்க வட்டார மொழியில் நுழைந்துள்ளன. 2009 ஆம் ஆண்டின் மதம் மற்றும் பொது வாழ்க்கை பற்றிய பியூ ஃபோரம் கருத்துக்கணிப்பின்படி, 24% அமெரிக்கர்கள் இந்து மதத்தின் முக்கிய கருத்தான மறுபிறவியில் நம்பிக்கை வைத்துள்ளனர். மேலும்,சைவம் மற்றும் அஹிம்சையின் இந்து மத விழுமியங்கள் பிரபலமடைந்து வருகின்றன. செப்டம்பர் 2021 இல், நியூ ஜெர்சி மாநிலம், உலக இந்து கவுன்சிலுடன் இணைந்து அக்டோபர் மாதத்தை இந்து பாரம்பரிய மாதமாக அறிவித்துள்ளது. ஓம் பரவலாக முழக்கமிட்டனர் உள்ளது மந்திரம் குறிப்பாக மத்தியில், அமெரிக்கா முழுவதும் தலைமுறை ஒய் மற்றும் யோகா பயிற்சி மற்றும் தங்களைப் பதிவு செய்து அந்த புதிய வயது தத்துவம்.

## மக்கள் வகைப்பாடு
யுனைடெட் ஸ்டேட்ஸ் டிபார்ட்மெண்ட் ஆஃப் ஸ்டேட்ஸின் 2004 மத சுதந்திர அறிக்கை மொத்த மக்கள்தொகையில் 0.50% க்கு இணையான 1.5 மில்லியன் இந்து மதத்தைப் பின்பற்றுபவர்களைக் கண்டறிந்தது. அமெரிக்காவின் இந்து மக்கள்தொகை உலகின் எட்டாவது பெரியது ; அமெரிக்க மக்கள்தொகையில் 5.8% ஆக இருக்கும் ஆசிய அமெரிக்கர்கள் 10% இந்து மதத்தைப் பின்பற்றுபவர்கள்.

## குறிப்புகள்


## மேலும் படிக்க
* 
* 
* 
* 

## வெளி இணைப்புகள்
* 
* 
*  at Google Maps
* 
* 
* 

பகுப்பு:நாடுகள் வாரியாக இந்து சமயம்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:அமெரிக்க இந்தியர்கள்
பாகிஸ்தானின் பஞ்சாப் மாகாணத்தில் இந்து மதம்

பாகிஸ்தானின் பஞ்சாப் மாகாணத்தில் இந்து மதம் சிறுபான்மை மதமாக உள்ளது, அதன் மக்கள்தொகையில் 0.2% அதைப் பின்பற்றுங்கள். பாகிஸ்தானில் சிந்துவுக்கு அடுத்தபடியாக அதிக எண்ணிக்கையில் இந்துக்கள் உள்ள மாநிலம் பஞ்சாப். இந்து மதம் முக்கியமாக தெற்கு பஞ்சாப் மாவட்டங்களான ரஹீம் யார் கான் மற்றும் பஹவல்பூரில் பின்பற்றப்படுகிறது.

## மக்கள்தொகையியல்
2017 மக்கள் தொகை கணக்கெடுப்பின்படி, இந்து மதத்தை 0.19% மக்கள் அல்லது 11,000 பட்டியல் சாதி இந்துக்கள் உட்பட சுமார் 2 லட்சம் பேர் பின்பற்றுகின்றனர்.  இருப்பினும் பாகிஸ்தான் இந்து கவுன்சிலின் படி, பஞ்சாபில் 349,230 இந்துக்கள் உள்ளனர். 

பாகிஸ்தானின் தேர்தல்களில் மத சிறுபான்மையினரின் மதிப்பீடுகளின்படி, பாகிஸ்தானில் உள்ள 11 மாவட்டங்களில் 50,000 அல்லது அதற்கு மேற்பட்டவர்கள் உள்ளனர். பஞ்சாபில் உள்ள ரஹீம் யார் கான் மாவட்டத்தைத் தவிர, இவை அனைத்தும் சிந்துவில் உள்ளன, மற்றும் இது பஞ்சாபில் மக்கள்தொகையில் 2% க்கும் அதிகமான இந்துக்கள் உள்ள உள்ள ஒரே மாவட்டம், .

பஞ்சாப் மாகாணத்தில் உள்ள 90% இந்துக்கள் ரஹீம் யார் கான் மற்றும் பஹவல்பூரில் வசிக்கின்றனர். 

## அரசியல்
பஞ்சாப் சட்டமன்றத்தில் முஸ்லீம் அல்லாதவர்களுக்கு எட்டு இடங்கள் ஒதுக்கப்பட்டுள்ளன, அவர்களில் பெரும்பாலோர் கிறிஸ்தவர்கள்.1997 ஆம் ஆண்டில், பஞ்சாப் மாகாண சட்டமன்றத்தில் சிறுபான்மையினர் ஒதுக்கீட்டுத் தொகுதிக்கு தேர்ந்தெடுக்கப்பட்ட முதல் இந்துவாக சேத் பர்தா ராம் ஆனார். 16 ஆண்டுகளுக்குப் பிறகு, மற்றொரு இந்து உறுப்பினரான காஞ்சி ராம் மாகாண சட்டசபைக்கு தேர்ந்தெடுக்கப்பட்டார்.  தற்போது 17வது பஞ்சாப் மாகாண சட்டசபையில் இந்து உறுப்பினர் இல்லை.

ரஹீம் யார் கான் மாவட்டத்தின் சட்டமன்றத் தொகுதிகளில் இந்துக்கள் குறிப்பிடத்தக்க தேர்தல் பங்கை வகிக்கின்றனர். 

## கோவில்கள்
 
படிமம்:Hindu Temple near Budhist Stupa at Katas Raj Temple.JPG|பஞ்சாப் மாகாணத்தில் புத்த ஸ்தூபி அமைப்புடன் கூடிய இந்து கோவில் .
படிமம்:Katas Raj Temples 2.JPG|பஞ்சாபில் உள்ள கடாஸ் ராஜ் கோவில்கள் .
படிமம்:Views of Shawala Teja Singh Temple after Renovation.jpg|சியால்கோட்டில் உள்ள சிவால தேஜா சிங் கோவில் .
படிமம்:Baba ram thaman temple in kasur.jpg|பாபா ராம் தாமன் ஆலயம், பல மதத்தினரின் ஆலயம்.
பஞ்சாபில் பல கோயில்கள் உள்ளன, அவற்றில் முக்கியமாக பல மத சமூகத்தின் வழிபாட்டுத் தலமாக விளங்குகிறது. அவற்றில் குறிப்பிடத்தக்கவை அடங்கும்:

* பாபா ராம் தாமன் கோவில்
* கடாஸ் ராஜ் கோயில்கள்
* கிருஷ்ணர் கோவில், ராவல்பிண்டி
* கிருஷ்ணர் கோவில், சாதிகாபாத்
* முல்தான் சூரியன் கோவில்
* பிரஹலாத்புரி கோவில், முல்தான்
* சிவால தேஜா சிங் கோவில்
* தில்லா ஜோகியன்
* வால்மீகி மந்திர்

## மேலும் பார்க்கவும்

* பாகிஸ்தானில் இந்து மதம்
* பஞ்சாபி இந்துக்கள்
* பலுசிஸ்தானில் இந்து மதம்
* சிந்து மாகாணத்தில் இந்து மதம்
* கைபர் பக்துன்க்வாவில் இந்து மதம்

## குறிப்புகள்
 
பகுப்பு:பஞ்சாப்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கனடாவில் இந்து சமயம்

**[[கனடா|கனடாவில்]] [[இந்து சமயம்]]** ஒரு மூன்றாவது பெரிய சமயம் ஆகும். 2021 மக்கள் தொகை கணக்கெடுப்பின்படி நாட்டின் மொத்த மக்கள் தொகையில் கிட்டத்தட்ட 2.3% பேர் இந்துக்களாக அடையாளம் காணப்பட்டுள்ளனர். 2021 ஆம் ஆண்டு நிலவரப்படி, 828,000 க்கும் அதிகமான கனேடியர்கள் இந்து சமய நம்பிக்கையில் உள்ளனர்.

கனடிய இந்துக்கள் பொதுவாக மூன்று குழுக்களில் ஒன்றிலிருந்து வந்தவர்கள். முதல் குழு முதன்மையாக 20-ஆம் நூற்றாண்டின் தொடக்க காலத்தில் பிரித்தானிய கொலம்பியாவிற்கு வரத் தொடங்கிய இந்தியக் குடியேற்றக்காரர்களால் ஆனது. இந்தியா முழுவதிலும் இருந்து இந்துக்கள் இன்றும் கனடாவில் குடியேறுவது தொடர்கிறது. கனடாவிற்கு வந்த இந்துக் குடியேற்றவாசிகளின் முதல் அலையானது, வரலாற்று ரீதியாக ஐரோப்பியக் குடியேற்ற ஆட்சியின் கீழ் இருந்த நாடுகளான பிஜி, மொரிசியசு, தென்னாப்பிரிக்கா, கயானா, டிரினிடாட் மற்றும் டொபாகோ, சுரிநாம், கிழக்கு ஆபிரிக்கா வின் கடலோரப் பகுதிகளிலிருந்து வந்தது.  இந்துக்களின் இரண்டாவது பெரிய குழு வங்காளதேசம், நேபாளம், பூட்டான், இலங்கை ஆகிய நாடுகளில் இருந்து குடியேறினர். இலங்கை இந்துக்களைப் பொறுத்தமட்டில், கனடாவில் அவர்களது வரலாறு 1940களில் சில நூறு இலங்கைத் தமிழர்கள் கனடாவுக்குக் குடிபெயர்ந்த காலத்திலிருந்து செல்கிறது. இலங்கையில் 1983 இனக்கலவரம், அதன் பின்னர் நடந்த உள்நாட்டுப் போர் ஆகியவை காராணமாக கனடா, ஐக்கிய இராச்சியம், ஆத்திரேலியா, அமெரிக்கா, பிரான்சு, சுவிட்சர்லாந்து போன்ற நாடுகளில் 500,000 க்கும் மேற்பட்ட தமிழர்கள் அகதிகளாக வெளியேறினர். அப்போதிருந்து, இலங்கைத் தமிழர்கள் குறிப்பாக தொராண்டோ, தொராண்டோ பெரும்பாகம் பகுதியைச் சுற்றி கனடாவில் குடியேறினார்கள். மூன்றாவது குழுவானது ஐரோப்பியக் கனேடியர்களால் ஆனது, இவர்கள் இந்து வேதங்களை முக்கியத்துவம் வாய்ந்ததாகக் கண்டறிந்தனர், இந்து சமயத்தின் கொள்கைகளுக்கு ஏற்பத் தங்கள் வாழ்க்கையை வாழத் தொடங்கினர். இந்த பிரிவுகளில் ஒன்று அரே கிருஷ்ணா இயக்கம். இசுக்கார்பரோவின் தொராண்டோ மாவட்டத்தில் குறிப்பாக இந்துக்களின் செறிவு அதிகமாக உள்ளது, பல சுற்றுப்புறங்களில் இந்து சமயம் மேலாதிக்க சமயமாக உள்ளது.

2021 மக்கள் தொகை கணக்கெடுப்பின்படி, கனடாவில் 828,195 இந்துக்கள் உள்ளனர், இது 2001 மக்கள் தொகை கணக்கெடுப்பில் 297,200 ஆக இருந்தது.

## இந்து மக்கள் தொகை

### மாகாணங்கள் வாரியாக
தேசிய குடும்ப ஆய்வின்படி, கனடாவின் இந்து மக்கள்தொகை.

## இந்து சமூகம் மீதான தாக்குதல்
* 2013 ஆம் ஆண்டு சர்ரேயில் உள்ள ஒரு இந்து கோவிலின் மூன்று ஜன்னல்கள் அடித்து நொறுக்கப்பட்டன. தாக்குதலுக்குப் பிறகு அங்கு கண்டெடுக்கப்பட்ட பேஸ்பால் மட்டையில் சீக்கிய அடையாளங்கள் இருந்தன.
* 2018 ஆம் ஆண்டில், மாண்ட்ரீலை தளமாகக் கொண்ட தயாரிப்பு நிறுவனமான “ஆர்ட் ஆஃப் வேர்” இந்துக் கடவுளான கணேஷின் உருவங்களைச் சுமந்து யோகா கேப்ரிகளை விளம்பரப்படுத்தியது. யுனிவர்சல் சொசைட்டி ஆஃப் ஹிந்துயிசத்தின் தலைவரான ராஜன் செட் , இது இந்துக்களை புண்படுத்தும் வகையில் மிகவும் பொருத்தமற்றது என்று கூறினார். "ஆர்ட் ஆஃப் வேர்" முறைப்படி மன்னிப்பு கேட்க வேண்டும் என்றும் அவர் வலியுறுத்தினார்.

## மேற்கோள்கள்

## வெளி இணைப்புகள்

* கனடாவில் உள்ள இந்து கோவில்களின் பட்டியல்
* கனடாவில் இந்துக்களின் பின்னணி
* கனடாவில் உள்ள இந்து கோவில்கள்
ஈ. இராஜா

**ஈ. இராஜா** (*E. Raja*) என்பவர் இந்திய அரசியல்வாதியும் 16ஆவது தமிழ்நாடு சட்டமன்றத்தின் உறுப்பினரும் ஆவார். இவர் தென்காசி மாவட்டம் சங்கரன்கோவில் தொகுதியிலிருந்து திமுக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டுள்ளார். இவர் அதிமுக வேட்பாளர் வி. எம். இராஜலட்சுமியை தோற்கடித்தார். 2016 முதல் 2021 வரை அதிமுக ஆட்சியில் ஆதி திராவிடர் மற்றும் பழங்குடியினர் நலத்துறை (தமிழ்நாடு) அமைச்சராக இராஜலட்சுமி பணியாற்றியுள்ளார். இந்தத் தொகுதியை திமுக 30 ஆண்டுகளுக்குப் பிறகு கைப்பற்றியது.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தென்காசி மாவட்ட மக்கள்
காவல்துறைத் தலைவர்

**காவல்துறைத் தலைவர்** (*Inspector-general of police*) என்பது பல நாடுகளின் காவல்துறை படை அல்லது காவல் துறை சேவையில் உள்ள மூத்த காவல் அதிகாரி பதவி ஆகும். இந்தப் பதவியானது பொதுவாக  காவல் பணியில் உள்ள ஒரு பெரிய பிராந்தியக் கட்டளையின் தலைவரைக் குறிக்கிறது, மேலும் பல நாடுகளில் முழு தேசிய காவல்துறையின் மிக மூத்த அதிகாரியைக் குறிக்கிறது.
thumb|170x170px| இந்தியாவில் காவல்துறைத் தலைவரின் முத்திரை

## வங்கதேசம்
வங்காளத்தில், வங்கதேச காவல்துறைத் தலைவர் என்பவர் வங்க தேசத்தின் காவல் துறை தலைவராவார்.

## கானா
கானாவில், காவல்துறைத் தலைவர் என்பது கானா காவல் சேவையின் தலைவரின் பதவி.

## இந்தியா
பிரித்தானி இந்தியா காலத்தில், பிரித்தானிய அரசாங்கம் இந்திய கவுன்சில்கள் சட்டம், 1861 ஐ அறிமுகப்படுத்தியது.  இந்தச் சட்டமானது, **சுப்பீரியர் போலீஸ் சர்வீசஸ்** என்று அழைக்கப்படும் புதிய காவல்படைகளை உருவாக்கியது. பின்னர் அது இந்திய இம்பீரியல் போலீஸ் என்று அறியப்பட்டது.  இந்தக் காவல் சேவையில் மிக உயர்ந்த பதவியாக இன்ஸ்பெக்டர் ஜெனரல் எனப்படும் காவல்துறைத் தலைவர் பதவி  இருந்தது. 

தற்போது, நவீன இந்தியாவில், இன்ஸ்பெக்டர் ஜெனரல் ஆஃப் போலீஸ் (ஐ.ஜி.பி) என்பது இந்தியக் காவல் பணியில் உள்ள ஒரு அதிகாரி பதவி மட்டுமே. ஒரு மாநிலத்தில்,  ஐஜிபி பதவியானது படிநிலையில் மூன்றாவது உயர்ந்த பதவி ஆகும். இது கூடுதல் தலைமை இயக்குநர் பதவிக்குக் கீழேயும்,  காவல்துறைத் துணைத்தலைவர் பதவிக்கு மேலேயும் உள்ளது. ஐஜி தரவரிசையில் உள்ளவர்கள் தங்கள் காலரில் கோர்ஜெட் பேட்ச்களை அணிகின்றனர். இது டி.ஐஜி.கள் மற்றும் எஸ்.எஸ்.பிகளைப் போன்ற ஒரு அடர் நீல பின்னணியைக் கொண்டிருந்தாலும், ஒரு கருவேல இலை வடிவம் இணைப்பில் தைக்கப்பட்டுள்ளது; டிஐஜிகள் மற்றும் எஸ்எஸ்பிகளைப் போலல்லாமல், அவர்கள் இணைப்பில் வெள்ளைக் கோடு தைக்கப்படுகிறார்கள்.

## குறிப்புகள்

பகுப்பு:காவல்துறை
சீர் பன்முகத்திண்மம்

ஒரு பன்முகத்திண்மத்தின் முகங்கள் எல்லாம் ஒழுங்கு பல்கோணங்களாக இருந்து, அப்பன்முகத்திண்மம் உச்சி-கடப்புத்தன்மை உடையதாகவும் இருந்தால் அப்பன்முகத்திண்மமானது **சீர் பன்முகத்திண்மம்** அல்லது **சீர் பன்முகி** (*uniform polyhedron)* எனப்படும். சீர் பன்முகிகளுக்கு முகங்களும் உச்சிகளும் குவிவாக இருக்க வேண்டியதில்லை. எனவே பல சீர் பன்முகிகள் நாள்மீன் பன்முகிகளாகவும் இருக்கும்.

சீர் பன்முகிகள்,
*முகம் மற்றும் விளிம்பு-கடப்புத்தன்மை உடையதாக இருந்தால், அவை ஒழுங்கு பன்முகிகள் என்றும்
*விளிம்பு-கடப்பு கொண்டிருந்து முகம்-கடப்புத்தன்மை இல்லாமல் இருந்தால், "பகுதிஒழுங்கு பன்முகிகள்" (Quasiregular polyhedron) என்றும்
*முகம் மற்றும் விளிம்பு-கடப்புத்தன்மை இல்லாமல் இருந்தால், அவை "அரைஒழுங்கு பன்முகிகள்" (Semiregular polyhedron) என்றும்
அழைக்கப்படும்.

## குறிப்புகள்

## மேற்கோள்கள்
*Brückner, M. *Vielecke und vielflache. Theorie und geschichte.*. Leipzig, Germany: Teubner, 1900. http://www.hti.umich.edu/cgi/b/bib/bibperm?q1=ABN8316.0001.001
*
*
*
*
*
*

## External links
* 
*Uniform Solution for Uniform Polyhedra
*The Uniform Polyhedra
*Virtual Polyhedra Uniform Polyhedra
*Uniform polyhedron gallery
*Uniform Polyhedron -- from Wolfram MathWorld *Has a visual chart of all 75*

பகுப்பு:பன்முகத்திண்மங்கள்
பத்து மலை முருகன் சிலை

**முருகன் சிலை** ( மலேசிய மொழி :*Tugu Dewa Murugga*), மலேசியாவில் உள்ள ஓர் இந்து தெய்வத்தின் மிக உயரமான சிலை ஆகும்.  உயரம் கொண்ட இச்சிலை மலேசியாவின் மிக உயரமான சிலை ஆகும்.

அந்தச் சிலை மலேசியத் தமிழர்களால் கட்டப்பட்டது. இது கட்டுவதற்கு மூன்று ஆண்டுகள் ஆனது. சனவரி 2006-இல் தைப்பூச திருவிழாவின் போது திறக்கப்பட்டது. கோயிலின் நிர்வாக அதிகாரம் தமிழ் வம்சாவளியினரிடம் உள்ளது.

## பொது
ஒவ்வோர் ஆண்டும், தமிழ் நாட்காட்டியின்படி தைப்பூசத்தின் புனித நாளில், தமிழகம் மற்றும் இலங்கையில் இருந்து ஆயிரக்கணக்கான பக்தர்கள் இந்தக் கோயிலுக்கு சென்று ஆசி பெறுவார்கள். இது பத்து குகைகளின் அடிவாரத்தில் உள்ள ஸ்ரீ முருகன் பெருமாள் கோவிலில் அமைந்துள்ளது.

## கட்டுமானம்

* இந்த சிலையை உருவாக்க 2.5 மலேசிய ரிங்கிட் செலவிடப்பட்டது
* 350&nbsp;டன் ஸ்டீல் இரும்புத் தூண்கள், 1,550&nbsp;கன மீட்டர் கான்கிரீட் மற்றும் 300&nbsp;லிட்டர் தங்க வண்ணக்கலவை பயன்படுத்தப்பட்டது
* இந்தியாவிலிருந்து 15 சிற்பிகள் சிற்ப வேலைகளில் ஈடுபட்டனர்

## இவற்றையும் காண்க
* முத்துமலை முருகன் கோயில், ஏத்தாப்பூர்

## மேற்கோள்கள்

## வெளி இணைப்புகள்
* 

பகுப்பு:Coordinates on Wikidata
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:சிலாங்கூர்
பகுப்பு:மலேசியாவிலுள்ள முருகன் கோயில்கள்
பகுப்பு:சிலாங்கூர் சுற்றுலா இடங்கள்
சின்மய விசுவவித்யாபீடம்

**சின்மய விசுவவித்யாபீடம்** (*Chinmaya Vishwavidyapeeth*) பல்கலைக்கழக மானியக் குழுவால் அங்கீகரிக்கப்பட்ட 'புதிது' பிரிவில் உள்ள ஒரு நிகர்நிலைப் பல்கலைக்கழகம் ஆகும். சின்மய மிசனின் நிறுவனர் சுவாமி சின்மயானந்தாவின் நூற்றாண்டு விழாவான 2016ஆம் ஆண்டு சின்மய விசுவவித்யாபீடம் தொடங்கப்பட்டது. பல்கலைக்கழகத் தலைமையகம் கேரளாவின், எர்ணாகுளம் மாவட்டம் ஆதி சங்கரர் இல்லம் அமைந்துள்ள வெளியாநாட்டில் (பீராவோம் அருகில்)  அமைந்துள்ளது.

## வளாகம்

### சின்மய ஈசுவர குருகுலம்
சின்மய விசுவவித்யாபீடத்தின் கொச்சி வளாகம் சின்மய ஈசுவர குருகுலம் என்று அழைக்கப்படுகிறது . இது ஆதி சங்கர ஆச்சாரியாரின் தாய் வீட்டில் அமைந்துள்ளது.

### சின்மய நாதா பிந்து குருகுலம்
சின்மய விசுவவித்யாபீடத்தின் புனே வளாகம் சின்மய நாதா பிந்து குருகுலம் என்று அழைக்கப்படுகிறது .

இந்த வளாகத்தில் நாட பிந்து திருவிழா எனும் நாட்டில் முக்கிய கலை விழா ஆண்டுதோறும் நடைபெறுகிறது.

## மேற்கோள்கள்

பகுப்பு:கேரளப் பல்கலைக்கழகங்கள்
ஓகோயே

**ஓகோயே** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை கிறிசுடோபர் பிரிசுட்டு மற்றும் மார்க் டெக்சீரா ஆகியோரால், நவம்பர் 1998 இல் வெளியான பிளாக் பாந்தர் #1 என்ற கதையில் தோற்றுவிக்கப்பட்டது.

இந்த கதாபாத்திரத்திற்கு உயிர் கொடுக்கும் விதமாக நடிகை டானாய் குரைரா என்பவர் மார்வெல் திரைப் பிரபஞ்சத் திரைப்படங்களான பிளாக் பாந்தர் (2018), அவென்சர்சு : இன்பினிட்டி வார் (2018), அவெஞ்சர்சு: எண்டுகேம் (2019), பிளாக் பான்தர்: வகாண்டா போரெவர் (2022) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற திசுனி+ இயங்குபட தொடருக்கும் குரல் கொடுத்துள்ளார்.

## மேற்கோள்கள்

பகுப்பு:1998 வரைகதை கதாபாத்திரங்கள்
பகுப்பு:ஆப்பிரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
காவல்துறைத் துணைத்தலைவர்

**காவல்துறைத் துணைத்தலைவர்** (சுருக்கமாக **டிஐஜி**, *Deputy inspector general of police* ) என்பது வங்களதேசம், இந்தியா, கென்யா, மலேசியா, நேபாளம், பாக்கித்தான், நைஜீரியா, இலங்கை ஆகிய நாடுகளில் காவல்துறையில் உள்ள ஒரு உயர் பதவியாகும்.

## இந்தியா
வலது|thumb|170x170px| காவல்துறை துணைக் கண்காணிப்பாளருக்கான இந்தியச் சின்னம்
காவல்துறைத் துணைத்தலைவர் (டிஐஜி) என்பது இந்திய காவல்துறையில், காவல்துறைத் தலைவருக்கு அடுத்து கீழே உள்ள பதவியாகும். காவல்துறைக் கண்காணிப்பாளர் அல்லது  காவல் துணைக் ஆணையராக (தேர்வு நிலை தரம்) பதவியில் பணிபுரிந்த இந்தியக் காவல் பணி  அதிகாரிகள் இப்பதவிக்கு உயர்த்தப்படுகின்றனர். டிஐஜி தரவரிசையில் உள்ள அதிகாரிகள் தங்கள் காலரில் கோர்ஜெட் பேட்ச்களை அணிந்துகொள்கின்றனர். அவை அடர் நீல நிற பின்னணி மற்றும் அதன் மீது தைக்கப்பட்ட வெள்ளைக் கோடு இடப்பட்டிருக்கும். எஸ்எஸ்பிகளைப் போலவே ஒரு மாநிலத்தில் இருக்கவேண்டிய காவல்துறைத் துணைத்தலைவர்களின் எண்ணிக்கைக்கு வரம்பு இல்லை. இதனால் பெரும்பாலான மாநிலங்களில் பல காவல்துறைத் துணைத்தலைவர்கள் உள்ளனர். காவல்துறைத் துணைத்தலைவர்களுக்கு 4ஆம் ஊதியக் குழுவின் படி (   முதல்   ) வரையும், தர நிலை ஊதியமாக   வரை இருக்கும்.

## மேற்கோள்கள்

பகுப்பு:காவல்துறை
கோப்பேங் மகா முத்து மாரியம்மன் கோவில்

**அருள்மிகு மகா முத்து மாரியம்மன் கோவில்,** கோபிசன் பாரு, கோப்பேங், கம்பார் மாவட்டம், பேராக், மலேசியா உள்ள இந்து மதம் கோவில்.

## வரலாறு
1962 ஆம் ஆண்டு கட்டப்பட்ட மூல கோவில் காளியம்மன் கோவில் என்று அழைக்கப்பட்டது.  நிலத்தில் கட்டப்பட்டது   இது கோபெங் பெர்ஹாட் என்பவரால் வழங்கப்பட்டது. 

1964 ஆம் ஆண்டில், மாரியம்மன் தேவியை பிரதான தெய்வமாக வைப்பதற்காக புதுப்பிக்கப்பட்டது. திரு சுப்பையா தலைமையில் திரு துரை, திரு பெரியசாமி, மருகமுத்து, திரு நல்லபைரவி மற்றும் திரு சங்கரன் ஆகியோரால் இந்த சீரமைப்பு பணிகள் மேற்கொள்ளப்பட்டன. ஒப்பந்ததாரர் திரு அர்ஜுனன். 22 செப்டம்பர் 1967 அன்று, இக்கோயில் ஸ்ரீ முத்துமாரியமன் கோவில் எனப் பதிவு செய்யப்பட்டது.

2000 ஆம் ஆண்டில், கோயில் நிலம்    . கோவில் நில அளவு குறைந்ததால் காளியம்மன் அம்மன் மற்றும் இடது மண்டபம் இடம் மாற்ற வேண்டியதாயிற்று. தற்போதுள்ள கோவில் கட்டிடத்தில் உள்ள காளியம்மன் மற்றும் மண்டபத்தை வேறு இடத்திற்கு மாற்றுவதற்கான யோசனையை கோவில் கமிட்டி பரிசீலித்தது. ஆனால், தற்போதுள்ள கோயில் கட்டிடத்தில் இடப்பற்றாக்குறை காரணமாக அந்த முன்மொழிவு ஏற்புடையதல்ல என்று குழு கண்டறிந்தது. எனவே, தற்போதுள்ள கோவிலுக்கு பதிலாக, புதிய கட்டடம் கட்ட, கோவில் கமிட்டியினர் திட்டம் வகுத்தனர்.

புதிய கோயிலுக்கான அடிக்கல் நாட்டு விழா 10 டிசம்பர் 2006 அன்று நடைபெற்றது, அதன் பிறகு கட்டுமானப் பணிகள் விரைவில் தொடங்கப்பட்டன. 4 மே 2009 அன்று இக்கோயில் அருள்மிகு மகா மாரியம்மன் தேவஸ்தானம் எனப் பெயர் மாற்றப்பட்டது. இக்கோயிலின் கட்டுமானப் பணிகள் முடிவடைந்து 2010 டிசம்பர் 12 அன்று கும்பாபிஷேக விழா சிறப்பாக நடைபெற்றது.

## மாயக் கதைகள்
**கதை 1**

கும்பாபிஷேக விழாவின் உச்சக்கட்டத்தின் போது இந்த கோவிலுக்கு அருகில் கழுகுகள் கூட்டம் சுற்றி வந்தது. கழுகுகள் கருடன் - விஷ்ணுவின் வாகனத்தை பிரதிநிதித்துவப்படுத்துவதாக நம்பப்படுகிறது.  கருடனின் பிரசன்னம் இந்த நிகழ்வை விஷ்ணு பகவான் ஆசீர்வதித்ததைக் குறிக்கிறது என்று நம்பப்படுகிறது. 

## புகைப்பட தொகுப்பு

படிமம்:Temple kopisan committee nov 2010.JPG| கோவில் கமிட்டி உறுப்பினர்கள் சிலர் (நவம்பர் 2010)
படிமம்:Temple kopisan nov 2010.JPG| நவம்பர் 2010 நிலவரப்படி கோவில்
படிமம்:Temple2 kopisan nov 2010.JPG| நவம்பர் 2010 நிலவரப்படி கோவில்
படிமம்:Part_of_the_committee_members_and_dignitaries.jpg| குழு உறுப்பினர்கள் மற்றும் பிரமுகர்களின் ஒரு பகுதி (12 டிசம்பர் 2010)
படிமம்:Kumbabishega_ceremony_dec2010-1.jpg| கும்பனிஷேக விழா (12 டிசம்பர் 2010)
படிமம்:Kumbabishega_ceremony_dec2010-2.jpg| கும்பனிஷேக விழா (12 டிசம்பர் 2010)


## அடிக்குறிப்புகள்

* 
* 

## மேற்கோள்கள்

## வெளி இணைப்புகள்
* அருள்மிகு மகா முத்து மாரியம்மன் தேவஸ்தானம்
* கோபிசன் பாருவில் புதிய இந்து கோவில் கட்டிடம்
* மகா கும்பாபிஷேகம், கோபிசன் கோபேங் 

பகுப்பு:பேராக்
பகுப்பு:பேராக் சுற்றுலா தலங்கள்
பகுப்பு:Coordinates on Wikidata
பகுப்பு:மலேசியாவிலுள்ள அம்மன் கோயில்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
அவசர சிகிச்சைப் பயிற்றுநர்

**அவசர சிகிச்சைப் பயிற்றுநர்**  (**Emergency care instructor)**  என்பவர்  பொதுமக்கள் அல்லது இராணுவப் பணியாளர்களுக்கு அவசர சிகிச்சை அளிப்பது குறித்து பயிற்சி அளிப்பவரைக் குறிக்கிறது. இத்தகுதி பெறுவதற்கு  ஒரு நபர் இதற்குப் பொருத்தமான படிப்புகளை படித்து முடித்திருக்க வேண்டும். மேலும் கற்பிக்கப்படுபவர்களை விட அச்சான்றிதழின் நிலை பொதுவாக  ஒரு நிலையாவது  அதிகமாக இருக்க வேண்டும்.  பெரும்பாலும், இத்தகைய கவனிப்பை வழங்குவதில் அவர்களுக்கு அனுபவம் தேவைப்படுகிறது. இந்தத் தேவைகள் பூர்த்தி செய்யப்பட்டால், விண்ணப்பதாரர் பயிற்சியை முடித்து, சாத்தியமான கூடுதல் நிபந்தனைகளையும் பூர்த்தி செய்த பிறகு சான்றிதழைப் பெறுவார்.

பொதுவாக சான்றிதழ் பெறும் போது  மற்ற பயிற்றுவிப்பாளர்களின் மேற்பார்வையின் கீழ் ஒரு குறிப்பிட்ட எண்ணிக்கையிலான வகுப்புகளை இவர்கள் நடத்துவது அவசியம். அதன் பிறகுதான் ஒரு புதிய பயிற்றுவிப்பாளர் சொந்தமாக படிப்புகளை கற்பிக்க முடியும். தாங்கள் பெற்ற சான்றிதழை இவர்கள்  அவ்வப்போது புதுப்பிக்கவும் வேண்டும். 

பல முதலுதவி மற்றும் மருத்துவப் படிப்புகள் உள்ளன. இவை பலவாறாக வேறுபடுகின்றன:

* கவனிப்பு நிலை ( இதய நுரையீரல் புத்துயிர், இரத்தப்போக்குக்கான முதலுதவி, குழந்தைகளுக்கான உதவி போன்றவை. );
* மாணவர்களின் குறைந்தபட்ச கல்வி / தொழில்முறை நிலை (முன் மருத்துவப் பயிற்சி இல்லாத நபர்கள், முதல் பதிலளிப்பவருக்கான  தகுதி உள்ளவர்கள், வெவ்வேறு நிலைகளில் உள்ள அவசர மருத்துவ தொழில்நுட்ப வல்லுநர்கள் , செவிலியர்கள், மருத்துவர்கள் );
* கவனிப்பு வழங்கப்படும் குறிப்பிட்ட சூழ்நிலைகள்:  துரிதநிலை  அவசர மருத்துவப் பயிற்சி, தந்திரோபாய மருத்துவப் பயிற்சி போன்றவை. போன்றவை எடுத்துக்காட்டுகளாகும்

## மேற்கோள்கள்

 

பகுப்பு:மருத்துவம்